CELEX: 62011CA0657
Language: sk
Date: 2013-07-11 00:00:00
Title: Vec C-657/11: Rozsudok Súdneho dvora (tretia komora) z  11. júla 2013 (návrh na začatie prejudiciálneho konania, ktorý podal Hof van Cassatie — Belgicko) — Belgian Electornic Sorting Technology NV/Bert Peelaers, Visys NV (Smernice 84/450/EHS a 2006/114/ES — Klamlivá a porovnávacia reklama — Pojem „reklama“ — Registrácia a používanie názvu domény — Používanie metatagov v metaúdajoch internetovej stránky)

31.8.2013   
            
            
               SK
            
            
               Úradný vestník Európskej únie
            
            
               C 252/12
            
         Rozsudok Súdneho dvora (tretia komora) z 11. júla 2013 (návrh na začatie prejudiciálneho konania, ktorý podal Hof van Cassatie — Belgicko) — Belgian Electornic Sorting Technology NV/Bert Peelaers, Visys NV
   (Vec C-657/11) (1)
   
   (Smernice 84/450/EHS a 2006/114/ES - Klamlivá a porovnávacia reklama - Pojem „reklama“ - Registrácia a používanie názvu domény - Používanie metatagov v metaúdajoch internetovej stránky)
   2013/C 252/18
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van Cassatie van Belgie
   
      Účastníci konania pred vnútroštátnym súdom
   
   
      Žalobkyňa: Belgian Electornic Sorting Technology NV
   
      Žalovaní: Bert Peelaers, Visys NV
   
      Predmet veci
   
   Návrh na začatie prejudiciálneho konania — Hof van Cassatie van België — Výklad článku 2 smernice Rady 84/450/EHS z 10. septembra 1984 o klamlivej a porovnávacej reklame (Ú. v. ES L 250, s. 17; Mim. vyd. 15/001, s. 227) a článku 2 smernice Európskeho parlamentu a Rady 2006/114/ES z 12. decembra 2006 o klamlivej a porovnávacej reklame (Ú. v. EÚ L 376, s. 21) — Pojem reklama –Registrácia a používanie názvu domény — Používanie metatagov v metaúdajoch internetovej stránky
   
      Výrok rozsudku
   
   Článok 2 bod 1 smernice Rady 84/450/EHS z 10. septembra 1984 o klamlivej a porovnávacej reklame, zmenenej a doplnenej smernicou Európskeho parlamentu a Rady 2005/29/ES z 11. mája 2005, a článok 2 písm. a) smernice Európskeho parlamentu a Rady 2006/114/ES z 12. decembra 2006 o klamlivej a porovnávacej reklame sa majú vykladať v tom zmysle, že pojem „reklama“, ako je definovaný týmito ustanoveniami, zahŕňa v takej situácii, ako je situácia vo veci samej, používanie názvu domény, ako aj používanie metatagov v metaúdajoch internetovej stránky. Tento pojem naopak nezahŕňa samotnú registráciu názvu domény.
   
      (1)  Ú. v. EÚ C 73, 10.3.2012.